Държавен вестник, бр. 110, 2025 г., стр. 222

СТР.  222	
Д Ъ Р Ж А В Е Н  В Е С Т Н И К 	
БРОЙ  110
УКАЗАНИЯ КЪМ СПРАВКА ЗА НАУЧНОИЗСЛЕДОВАТЕЛСКАТА И РАЗВОЙНА ДЕЙНОСТ (НИРД)
ПРЕЗ 2025 ГОДИНА
Формулярът се попълва от всички предприятия, фирми, научни институти и организации, Българската академия на науките, 
Селскостопанската академия, висшите училища, университетските болници и други организации на самостоятелен баланс, които 
независимо от вида на основната си дейност през 2025 г. са извършвали научноизследователска и развойна дейност (НИРД) - т.е. ако поне 
едно лице от персонала през цялата година е било заето с НИРД. В карето „Обслужвана икономическа дейност” се посочва кода на 
отрасловия раздел, за който е предназначена преобладаващата част от НИРД, съгласно Класификацията на икономическите дейности - КИД 
- 2025.
Научноизследователската и развойна дейност включва всяка творческа и систематична работа, която се провежда с цел да
се увеличи обемът на знанията, включително познанието за човека, културата и обществото, както и да се разработят нови приложения 
чрез наличнитезнания.
За да бъде дадена дейност определена като научноизследователска, тя трябва да бъде насочена към нови открития, на базата на 
оригинални концепции или хипотези; да съдържа елемент на несигурност относно крайния резултат или необходимото време и ресурси 
за постигането му; да се осъществява планирано със заделен бюджет и да води до резултати, които могат да бъдат възпроизвеждани.
Клиничните изпитвания на лекарства I, II и III фаза също се третират като НИРД.
На код 100 „Разходи за НИРД - общо” се посочва общата сума на текущите разходи за НИРД и на разходите за придобиване на 
дълготрайни активи, предназначени за НИРД, независимо от източника на финансиране.
На код 110 „Текущи разходи за НИРД” се посочват данни за разходите за суровини и материали, за персонал и други разходи, 
направени за осъществяване на НИРД от отчетната единица. Не се включват разходите за амортизация.
На код 111„Разходи за персонала, зает с НИРД”се посочват разходите за заплати и други възнаграждения, както и разходите за 
осигуровки на заетите лица в отчетната единица, които са пряко ангажирани с осъществяването на НИРД. Не се включват
възнагражденията на лицата, непряко свързани с НИРД, извършващи спомагателни дейности (като охрана, портиери, работници по 
поддръжката, работници в столовете и други), които обаче са включени в текущите разходи за НИРД на код 110. Разходите за
възнаграждения на лицата, наети от отчетната единица по граждански договор за осъществяване на НИРД се включват на код 110.
На код 120 се посочват данни за направените разходи за придобиване на дълготрайни материални активи (като земя, сгради, 
съоръжения, машини, оборудване, транспортни средства и др.) и на дълготрайни нематериални активи (като например компютърен 
софтуер), предназначени за НИРД.
Текущите разходи за НИРД, посочени на код 110 следва да се разпределят (може и приблизително по Ваша преценка) според вида
на научните изследвания (разработки), за които са направени:
- Разходи за фундаментални изследвания (код 130) - посочват се разходите за експериментални или теоретични изследвания, 
имащи за цел главно придобиването на нови знания, без да се има предвид тяхното конкретно приложение или използване. Резултатите от 
фундаменталните изследвания обикновено не се комерсиализират, а са предмет на публикации в научни списания или на обмен между 
заинтересовани лица и организации.
- Разходи за приложни изследвания (код 140) - посочват се разходите за оригинални изследвания, извършвани с цел придобиване
на нови знания, които обаче са насочени главно към постигане на определени практически цели и задачи.
- Разходи за експериментални разработки (код 150) - посочват се разходите за системни разработки, базирани върху налични знания, 
с цел да се произведат нови материали, продукти и устройства; да се внедрят нови методи, системи и услуги или значително да се
усъвършенстват вече съществуващите.
Разходите за НИРД се разпределят по области на науката в зависимост от насочеността на научните изследвания (разработки). 
Данните за разходите за НИРД, посочени на код 100, код 200 и код 700 трябва да бъдат равни.
В Раздел II. Разходи за НИРД по източници на средствата общата сума на направените през годината разходи за НИРД се 
разпределя по видове национални и чуждестранни предприятия, институции и организации. Средствата, с които е осъществена 
НИРД, могат да бъдат получени под различна форма – приходи от продажба на продукти от НИРД по договор с други предприятия, 
висши училища или бюджетни организации; приходи от собствена стопанска дейност, различна от НИРД; субсидии от държавния
бюджет, средства от правителствени фондове (Фонд научни изследвания (ФНИ), Национален иновационен фонд (НИФ));
безвъзмездна финансова помощ от Европейската комисия, международни организации и правителства на други държави.
Разпределението, в Раздел III, на разходите за НИРД по социално-икономически цели се извършва според крайната цел, за 
която е предназначена НИРД, както следва:
Проучване и експлоатация на земната повърхност, водите и атмосферата (код 701) - разходите за НИРД, свързана с: проучване 
на земната повърхност, залежите на полезни изкопаеми (минерали, нефт, природен газ), моретата, океаните, атмосферата;
климатичните и метеорологични изследвания и хидрологията.
Опазване на околната среда (код 702) - разходите за НИРД, свързана с: осъществяване на контрол над замърсяването, 
идентифициране на източниците и причините за замърсяване, неговото разпространение и влияние върху хората, флората, фауната, 
микроорганизмите и биосферата; създаване на устройства за следене и измерване на всички видове замърсявания; превенция и 
премахване на замърсяването.
Граждански космически изследвания (код 703) - разходите за НИРД, свързана с разработки и приложни изследователски програми 
за проучване на космоса, включително дейността на космически лаборатории. Не се включват разходите за НИРД за космически
изследвания с отбранителна цел, които следва да се посочат на код 714 „Отбрана”.
Развитие на транспорта, телекомуникациите и друга инфраструктура (код 704) - разходите за НИРД, свързана с развитие на: 
транспортната, телекомуникационната и водоснабдителна системи; строителството на сгради и други строителни съоръжения.
Производство и разпределение на енергията (код 705) - разходите за НИРД, свързана с: производството, съхранението, 
разпределението и рационалното използване на всички видове енергия; повишаване ефективността на енергийното производство и 
разпределение.
Усъвършенстване на промишленото производство и технологиите (код 706) - разходите за НИРД, свързана с: усъвършенстване 
и повишаване на икономическата ефективност и конкурентноспособността на промишленото производство.
Развитие на здравеопазването (код 707) - разходите за НИРД, свързана с: опазване, подобряване и възстановяване на здраво-
словното състояние на хората; социални грижи за деца, възрастни и други специални категории хора с увреждания или с хронични 
заболявания.
Развитие на селското и горското стопанство и риболова (код 708) - разходите за НИРД, свързана с подпомагане развитието на: 
селското, горското стопанство, риболова, производството на хранителни продукти; контрола над използването на химически 
изкуствени торове; ветеринарната медицина.